CELEX: 62014TN0515
Language: bg
Date: 2014-07-09 00:00:00
Title: Дело T-515/14 P: Жалба, подадена на 9 юли 2014 г. от Christodoulos Alexandrou срещу решението, постановено на 14 май 2014 г. от Съда на публичната служба по дело F-34/13, Alexandrou/Комисия

1.9.2014   
            
            
               BG
            
            
               Официален вестник на Европейския съюз
            
            
               C 292/56
            
         Жалба, подадена на 9 юли 2014 г. от Christodoulos Alexandrou срещу решението, постановено на 14 май 2014 г. от Съда на публичната служба по дело F-34/13, Alexandrou/Комисия
   (Дело T-515/14 P)
   2014/C 292/69
   Език на производството: френски
   
      Страни
   
   
      Жалбоподател: Christodoulos Alexandrou (Люксембург, Люксембург) (представител: R. Duta, avocat)
   
      Друга страна в производството: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да уважи настоящата въззивна жалба и да приеме по същество, че тя е основателна;
            
         
               —
            
            
               вследствие на това да измени или да отмени с посочените по-долу основания, обжалваното съдебно решение;
            
         
               —
            
            
               ако това е необходимо, да върне делото на Съда на публичната служба за произнасяне на съдебно решение в съответствие с решението във въззивното производство;
            
         
               —
            
            
               да осъди ответника във въззивното производство да заплати всички съдебни разноски и разходи, направени и в двете производства.
            
         
      Основания и основни доводи
   
   Жалбоподателят излага три основания в подкрепа на жалбата си.
   
               1.
            
            
               Първото основание е изведено от недостатъчните мотиви на обжалваното съдебно решение, свързано е по-конкретно с отказа на Комисията да уважи искането на жалбоподателя за достъп до седем въпроса, за което той твърди, че не е уважено.
            
         
               2.
            
            
               Второто основание, изведено от нарушение на правото на ефективна съдебна защита, доколкото жалбоподателят твърди, че като не е разполагал с поисканите от него въпроси той е бил лишен от ефективни средства за съдебна защита срещу решението за отхвърляне на неговата кандидатура.
            
         
               3.
            
            
               Третото основание е изведено от пропуск от страна на Съда на публичната служба да приложи член 44, параграф 2 от Процедурния правилник на Съда на публичната служба.